|  |  |
| --- | --- |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | Шестой класс 1. |
| Тип часа | уводни час, обнављање |
| Облици рада | фронтални, индивидуални, рад у пару |
| Методе рада | дијалошка, аудитивна |
| Наставна средства | уџбеник, радна свеска, табла, компакт-диск |
| Циљеви и задаци часа | * образовни – обнављање комуникативне функције представљања и упознавања; вежбање упитне интонације у једноставним питањима са коришћењем упитне речи * васпитни – развијање културе дијалога, формирање позитивне атмосфере за рад и учење руског језика * функционални – примена комуникативне функције представљања и упознавања |
| Образовни исходи (резултати) | ученици примењују једноставне усмене исказе за представљање и упознавање, у стању су да поставе питање и дају одговор једноставним језичким средствима |
| Корелација са др. предметима | српски језик |
| Активности наставника | даје објашњења, поставља питања, усмерава, подстиче активност и међусобну сарадњу ученика |
| Активности ученика | слушају, понављају по моделу, постављају питања и одговарају на њих |
| Самоевалуација |  |
| **Ток часа** | |
| **Уводни део часа**  Наставник прави кратак увод, упознаје ученике са уџбеником и радном свеском за шести разред, са градивом и начином рада. Укратко им описује динамику активности и даје оквирни распоред писмених провера знања. Затим прави и кратак увод у прву лекцију у уџбенику.  **Централни део часа**   * Ученици слушају снимак *Наши герои*, претходно покушавају да одговоре на питања наставника о јунацима из уџбеника, с којима су се дружили у петом разреду. * Ученици проверавају своје одговоре у кратком тексту у уџбенику, потом воде кратку конверзацију по датом обрасцу. Обнављају комуникативну функцију упознавања (представљања) која је усвојена у петом разреду. * Наставник може организовати са ученицима „ланчани“ дијалог, где један постави питање, други одговори на њега, па пита трећег нешто друго, а овај четвртог нешто ново итд. * Наставник такође може са ученицима обновити и неке друге језичке или културолошке јединице које су усвојене у петом разреду (садашње време, глаголе кретања, именице у једнини; традиционалне руске празнике или обичаје и слично).   **Завршни део часа**  Домаћи задатак: 1. вежбање у радној свесци *Расскажи о себе* (урадити писмено по моделу из уџбеника). | |

|  |  |
| --- | --- |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | Грамминута 2. |
| Тип часа | обрада, вежбање |
| Облици рада | фронтални, индивидуални, рад у пару |
| Методе рада | дијалошка, аудитивна, демонстративна |
| Наставна средства | уџбеник, радна свеска, табла, компакт-диск, разгледнице/фотографије |
| Циљеви и задаци часа | * образовни – усвајање комуникативне функције за исказивање допадања по обрасцу *любить +* *что делать?*; увежбавање изражајног читања; вежбање упитне интонације * васпитни – развијање културе дијалога; развијање позитивног става према руском језику као школском предмету * функционални – примена комуникативне функције *кто что любит делать?* |
| Образовни исходи (резултати) | ученици разумеју усмене и писане једноставне исказе за изражавање допадања и у стању су да постављају питања и да изражавају допадање једноставним језичким средствима |
| Корелација са др. предметима | српски језик, географија |
| Активности наставника | даје објашњења, усмерава, подстиче активност и међусобну сарадњу ученика |
| Активности ученика | слушају, читају, понављају по моделу, постављају питања и одговарају на њих |
| Самоевалуација |  |
| **Ток часа** | |
| **Уводни део часа**  Ученици читају своје кратке саставе о себи по моделу из уџбеника. Наставник прати, коригује грешке ученика.  **Централни део часа**   * Увођење нове граматичке јединице: наставник објашњава ученицима употребу два глагола заједно у руском језику, истичући да је други глагол увек у инфинитиву. Након тога ученици раде вежбање 2. под а) и б) у радној свесци, чији је циљ увежбавање употребе глагола у садашњем времену по обрасцу из уџбеника. Ученици читају решења датих реченица, наставник проверава разумевање и тачност решења. * Ученици слушају аудио снимак бр. 3., затим читају одељак *Это очень интересно*, а наставник им даје додатне информације о Сочију. * Наставник даје ученицима упутства за један део домаћег задатка: ученици се деле у тимове, сваки тим бира тему коју ће истражити за следећи час. Теме се односе на град Сочи.   **Завршни део часа**  Домаћи задатак: две од формиране 4 групе (по упутству у уџбенику) припремиће две теме за следећи час. | |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | «Сочи» 3. |
| Тип часа | обрада, вежбање |
| Облици рада | фронтални, индивидуални, рад у пару, у групи |
| Методе рада | дијалошка, израда вежбања |
| Наставна средства | уџбеник, радна свеска, табла, компакт-диск |
| Циљеви и задаци часа | * образовни – усвајање једноставних исказа за тражење и давање информација о метеоролошким приликама и климатским условима; усвајање облика прошлог времена глагола *идти*; увежбавање изражајног читања * васпитни – развијање културе дијалога; подстицање жеље за упознавање Русије * функционални – примена комуникативне функције описивања климатских услова; писање разгледнице |
| Образовни исходи (резултати) | ученици разумеју једноставне усмене и писане исказе за изражавање временских услова и у стању су да траже и дају информацију једноставним језичким средствима; користе устаљене обрасце за писање разгледнице |
| Корелација са др. предметима | српски језик, географија |
| Активности наставника | даје објашњења, поставља питања, усмерава, подстиче активност и међусобну сарадњу ученика |
| Активности ученика | слушају, читају, понављају по моделу, постављају питања и одговарају на њих |
| Самоевалуација |  |
| **Ток часа** | |
| **Уводни део часа**  Ученици презентују резултате истраживања о Сочију, по темама које су одабрали на претходном часу. Такође се може прочитати још неколико кратких састава о себи из вежбања у радној свесци.  **Централни део часа**   * Ученици усмено обнављају називе месеци на руском језику, затим раде вежбање *Сентябрь* у радној свесци. * Следи читање Кољине разгледнице у уџбенику, потом ученици читају текстове за три понуђене разгледнице, повезују њихове раздвојене делове и одређују фотографије које се односе на њих. * Ученици довршавају реченице у вежбању *Вопросы* на основу прочитаних разгледница, а затим раде вежбање *Погода*, где наставник истиче да посебну пажњу треба обратити на облике прошлог времена глагола *ИДТИ: шёл, шла, шло, шли*. * Ученици читају одељак *Интересно* и раде вежбање са одређивањем времена на основу илустрација.   **Завршни део часа**  Домаћи задатак: наставник задаје ученицима два вежбања у радној свесци (бр. 3. и 4.) која се односе на писање разгледнице. Преостале две екипе ће на следећем часу презентовати своја сазнања о Сочију.  Наставник предлаже ученицима да саставе прогнозу за градове у Србији по упутству у уџбенику и да рад одложе у портфолио. | |

|  |  |
| --- | --- |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | «Россия и Сербия» 4. |
| Тип часа | обрада |
| Облици рада | фронтални, индивидуални, рад у пару |
| Методе рада | дијалошка, аудитивна |
| Наставна средства | уџбеник, радна свеска, табла, компакт-диск |
| Циљеви и задаци часа | * образовни – усвајање именица типа *Россия*; увежбавање прошлог времена глагола; упознавање са новим културолошким симболима Русије * васпитни – развијање мотивације за учење руског језика, развој свести о потреби константног ширења сазнања * функционални – примена средстава за исказивање прошле радње; примена именица типа  *Россия* |
| Образовни исходи (резултати) | ученици разумеју усмене и писане исказе за изражавање радње у прошлости и у стању су да траже и дају информацију једноставним језичким средствима; примењују облике именица типа  *Россия* |
| Корелација са др. предметима | српски језик |
| Активности наставника | даје објашњења, поставља питања, организује време на часу, подстиче активност ученика |
| Активности ученика | слушају, читају, понављају по моделу, постављају питања и одговарају на њих |
| Самоевалуација |  |
| **Ток часа** | |
| **Уводни део часа**  Читање и анализа домаћег задатка из радне свеске. Две екипе презентују сазнања о Сочију.  **Централни део часа**   * Ученици читају имејл који је Иван добио од Николаја, затим попуњавају вежбање у одељку *Грамминута*, где су у неким падежима пропуштени облици именица. Допуњавају табелу у радној свесци у 8. задатку. * Наставник објашњава ученицима прошло време глагола, истичући разлику између руског и српског језика код облика за треће лице множине   *я, ты, он, друг, Саша + читал, был;*  *я, ты, она, Таня, тётя + читала, была;*  *мы, вы, они, ребята, мальчики, девочки + читали, были.*   * Ученици увежбавају облике прошлог времена у вежбањима у уџбенику, попуњавајући у табелама облике који недостају.   **Завршни део часа**  Домаћи задатак: послушати на снимку химну Руске Федерације чији текст се налази у радној свесци; урадити вежбање бр. 11. у радној свесци на основу аудио снимка бр. 59. | |

|  |  |
| --- | --- |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | «Идём в поход» 5. |
| Тип часа | обрада |
| Облици рада | фронтални, индивидуални, рад у пару/групи |
| Методе рада | дијалошка, аудитивна, певање |
| Наставна средства | уџбеник, радна свеска, табла, компакт-диск |
| Циљеви и задаци часа | * образовни – усвајање нових облика глагола типа *рисовать* у садашњем времену; увежбавање прошлог времена и комуникативне функције исказивања прошле радње; усвајање новог лексичког материјала * васпитни – подстицање заједништва, другарства кроз причу о заједничким активностима; подстицање интересовања за Русију и руски језик преко упознавања културе * функционални – примена облика прошлог времена у опису радње у прошлости; примена глагола типа  *рисовать* |
| Образовни исходи (резултати) | ученици разумеју и примењују усмене и писане исказе за изражавање прошлог времена и у стању су да траже и дају информацију једноставним језичким средствима; примењују облике глагола типа  *рисовать* у садашњем времену |
| Корелација са др. предметима | српски језик |
| Активности наставника | даје објашњења, поставља питања, усмерава, подстиче активност и међусобну сарадњу ученика |
| Активности ученика | слушају, читају, понављају по моделу, постављају питања и одговарају на њих |
| Самоевалуација |  |
| **Ток часа** | |
| **Уводни део часа**  Провера домаћег задатка у радној свесци (прошло време). Ученици затим, слушајући снимак, певају химну Руске Федерације.  **Централни део часа**   * Ученици слушају и понављају за спикером речи и изразе из одељка *Слова, слова*. Након тога одговарају на питања која се односе на илустрације, са акцентом на правилној примени глаголског облика *Я вижу…* * Читају текст *Поход* и проналазе опис илустрација у конкретним реченицама. Наставник им може задати да у тексту потраже глаголе у прошлом времену. * Наставник објашњава ученицима глаголе типа *фотографировать (рисовать, танцевать).* Ученици раде вежбање бр. 14. под а) и б) са овим глаголима у радној свесци и увежбавају садашње и прошло време глагола.   **Завршни део часа**  Домаћи задатак: урадити 12. вежбање у радној свесци на тему *Поход*. Треба послушати текст на снимку и попунити пропуштене делове у тексту. | |

|  |  |
| --- | --- |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | Глаголи *петь и пить* 6. |
| Тип часа | обрада, вежбање |
| Облици рада | фронтални, индивидуални, рад у пару |
| Методе рада | дијалошка, усмена и писмена вежбања |
| Наставна средства | уџбеник, радна свеска, табла, компакт-диск |
| Циљеви и задаци часа | * образовни – усвајање новог граматичког материјала (облика глагола *петь* и *пить* у садашњем времену); увежбавање питања и одговора по обрасцу: *почему? – потому, что*; вежбање упитне интонације; увежбавање облика прошлог времена * васпитни – развијање културе комуникације; развијање свести о значају и богатству традиције * функционални – примена комуникативне функције постављања питања и давања одговора са образложењем |
| Образовни исходи (резултати) | ученици разумеју и примењују правилне облике глагола *петь* и *пить*; у стању су да постављају питања и дају одговоре (као и да посредују у разговорима) по обрасцу  *почему? – потому, что* |
| Корелација са др. предметима | српски језик, историја |
| Активности наставника | даје објашњења, поставља питања, усмерава, подстиче активност и међусобну сарадњу ученика |
| Активности ученика | слушају, читају, понављају по моделу, постављају питања и одговарају на њих |
| Самоевалуација |  |
| **Ток часа** | |
| **Уводни део часа**  Провера домаћег задатка: ученици читају попуњен текст *Поход* у радној свесци.  **Централни део часа**   * Наставник објашњава конјугацију глагола *пить* и *петь* и записује облике на табли. Ученици записују у свескама оба глагола. * Следи рад на вежбању у уџбенику, а затим и у радној свесци: вежбања бр. 15. и 16., која се односе на ова два глагола и њихове облике у садашњем и прошлом времену. * Рад на вежбању *Помоги друзьям…* Наставник објашњава ученицима глаголе *устать* и *встать*, подсећа их на употребу већ усвојених глагола кретања *ходить / ездить.* * Наставник објашњава ученицима образац за постављање питања и давање одговора: *Почему? – Потому, что…* Након тога ученици увежбавају овај образац у уџбенику и у радној свесци (задатак бр. 19.)   **Завршни део часа**  Домаћи задатак: урадити у Радној свесци вежбања бр. 17. и 18. (глаголи *пить* и *петь* у садашњем и прошлом времену).  Прочитати занимљивост о Храму Светог Харалампија. Наставник може да направи мини-пројекат са ученицима по упутству у уџбенику (прилог за школске новине), или ученици могу да припреме презентације у којима ће представити наведене руске храмове. Могу се направити и зидне новине или прилози за портфолио. Треба са ученицима одредити рок за израду договореног. | |

|  |  |
| --- | --- |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | «Настя читает стихи» 7. |
| Тип часа | обрада |
| Облици рада | фронтални, индивидуални, рад у пару |
| Методе рада | дијалошка, аудитивна |
| Наставна средства | уџбеник, радна свеска, табла, компакт-диск |
| Циљеви и задаци часа | * образовни – усвајање облика прошлог времена повратних глагола; усвајање једноставних облика свршеног/несвршеног вида глагола; увежбавање изражајног читања; вежбање упитне интонације * васпитни – развијање културе комуникације; развијање мотивације за учење руског језика, блиског и сродног матерњем; развијање вештине повезивања знања * функционални – примена глагола у прошлом времену; разликовање вида глагола по префиксу |
| Образовни исходи (резултати) | ученици разумеју усмене и писане исказе у прошлом времену, у стању су да траже и дају информацију повезујући и примењујући знања о прошлом времену |
| Корелација са др. предметима | српски језик |
| Активности наставника | даје објашњења, поставља питања, усмерава, подстиче активност и међусобну сарадњу ученика |
| Активности ученика | слушају, читају, понављају по моделу, постављају питања и одговарају на њих |
| Самоевалуација |  |
| **Ток часа** | |
| **Уводни део часа**  Ученици читају домаћи задатак (вежбања бр. 17/18. у радној свесци). Наставник прати и коригује грешке. Затим слушају аудио снимак бр. 8. *«Настя читает стихи»*.  **Централни део часа**   * Ученици читају у паровима текст о Настјином гостовању у радио-емисији. Текст се чита више пута. Наставник води рачуна о исправном изговору ученика и интонацији. * Рад на одељку *Календарь* у уџбенику, где ученици описују своје активности током распуста, примењујући облике прошлог времена глагола. Задатак се ради усмено, уз упутства и објашњења наставника. * Увођење нове граматичке јединице: наставник даје посебно објашњење и примере за облике повратних глагола у прошлом времену: *кататься (учиться, заниматься, находиться…).* * На примерима у вежбању бр. 2. у уџбенику наставник наводи ученике на правилна решења и закључке у вези с применом свршеног/несвршеног глаголског вида. Ученици треба да запазе сличности и разлике које се тичу вида глагола у српском и руском језику. Наставник ће их подсетити на исте или сличне префиксе у ова два језика.   **Завршни део часа**  На крају часа ученици читају занимљивости о великом руском песнику Сергеју Јесењину. Наставник може предложити ученицима да ове (или неке друге) занимљивости запишу и да рад одложе у портфолио. | |

|  |  |
| --- | --- |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | «Берёза» 8. |
| Тип часа | обрада, вежбање |
| Облици рада | фронтални, индивидуални |
| Методе рада | аудитивна, вербално-текстуална, илустративна |
| Наставна средства | уџбеник, радна свеска, табла, компакт-диск |
| Циљеви и задаци часа | * образовни – усвајање нове лексике; усвајање песме Сергеја Јесењина; усвајање једноставних облика глагола у прошлом времену; развијање вештине изражајног читања стихова * васпитни – схватање вредности и значаја поезије као дела културе народа; развијање мотивације за учење језика културолошким садржајем * функционални – примена глагола у прошлом времену; изражајно читање стихова |
| Образовни исходи (резултати) | ученици примењују у писаној форми исказе у прошлом времену; ученици знају фонетска правила и примењују их у изражајном читању стихова на руском језику |
| Корелација са др. предметима | српски језик, ликовна култура |
| Активности наставника | даје објашњења, усмерава, коригује грешке ученика, подстиче активност ученика и њихову међусобну сарадњу |
| Активности ученика | слушају, цртају, рецитују, записују |
| Самоевалуација |  |
| **Ток часа** | |
| **Уводни део часа**  Ученици раде вежбање *Новые слова* у радној свесци. Читају речи које су пронашли.  **Централни део часа**   * Ученици слушају песму *«Берёза»* на аудио-снимку бр. 9 и прате текст у уџбенику. Песма се слуша више пута. Затим ученици читају песму више пута. * Истовремено са читањем, ученици цртају брезу у простору који је предвиђен за то у радној свесци. * Такође истовремено са читањем стихова, ученици раде на преосталим вежбањима у радној свесци. По процени наставника, могу урадити писмено задатак из одељка 21. *Календарь* (за портфолио).   **Завршни део часа**  Наставник може предложити ученицима да посебан цртеж брезе (на папиру) ураде и за портфолио, напишу стихове поред цртежа, или да пронађу још неке занимљивости о Сергеју Јесењину.  Домаћи задатак: научити стихове напамет. | |

|  |  |
| --- | --- |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | «Берёза» 9. |
| Тип часа | утврђивање |
| Облици рада | индивидуални |
| Методе рада | рецитовање, вежбање, цртање |
| Наставна средства | уџбеник, радна свеска, табла, компакт-диск |
| Циљеви и задаци часа | * образовни – провера нивоа усвојености песме Сергеја Јесењина; презентовање вештине изражајног рецитовања * васпитни – схватање вредности и значаја поезије као дела културе народа; неговање позитивног односа према поезији и књижевности на руском језику; подстицање талента за рецитовање и јавни наступ * функционални – примена фонетских правила у изражајном рецитовању стихова |
| Образовни исходи (резултати) | ученици знају и примењују правила фонетике и интонације у рецитовању стихова на руском језику |
| Корелација са др. предметима | српски језик, ликовна култура |
| Активности наставника | даје објашњења ученицима, поставља питања, оцењује рецитовање |
| Активности ученика | слушају, цртају, рецитују, записују |
| Самоевалуација |  |
| **Ток часа** | |
| **Уводни део часа**  Ученици говоре или читају занимљивости о Јесењину. Цртају брезу на посебном папиру, како би цртеж одложили у портфолио.  **Централни део часа**   * Ученици још једном слушају песму *«Берёза»* на аудио-снимку. * Ученици затим рецитују стихове које су научили напамет. * Истовремено са рецитовањем, ученици попуњавају разгледницу на обрасцу у радној свесци – *Открытка* и одговарају на питања у вежбању бр. 23. у радној свесци - *Россия*. * Након рецитовања ученици довршавају преостала вежбања у радној свесци: задатак бр. 22. *Помоги Тане*. Слушају аудио снимак бр. 60. и записују Тањине и Машине реплике.   **Завршни део часа**  Домаћи задатак: за следећи час треба утврдити градиво из прве лекције, да би успешно урадили тест систематизације градива прве лекције. | |

|  |  |
| --- | --- |
| **Припрема за час** | |
| Школа: | |
| Предмет: РУСКИ ЈЕЗИК | Датум: |
| Наставник |  |
| Разред и одељење | 6. (друга година учења) |
| Наставна тема | I «Привет из Сочи» |
| Наставна јединица и редни број часа | Станция метро «Привет из Сочи» 10. |
| Тип часа | систематизација |
| Облици рада | индивидуални |
| Методе рада | писмена и усмена вежбања |
| Наставна средства | уџбеник, свеска |
| Циљеви и задаци часа | * образовни – систематизација и утврђивање лексичких и граматичких знања усвојених у првој лекцији * васпитни – развијање способности примене знања и самовредновања; развијање такмичарског духа и самосталности; развијање вештине логичког повезивања наученог и самокритичности * функционални – практична примена усвојених језичких знања |
| Образовни исходи (резултати) | ученици умеју да примене комуникативну функцију исказивања активности у прошлом времену; користе језичка средства за исказивање временских (метеоролошких) прилика; примењују знање о именицама типа *Россия;* умеју да напишу разгледницу по обрасцу |
| Корелација са др. предметима | српски језик |
| Активности наставника | даје упутства и додатна објашњења, анализира, коригује грешке, оцењује рад и активност ученика |
| Активности ученика | дају усмене и писмене одговоре на питања, анализирају и исправљају грешке, процењују своје знање |
| Самоевалуација |  |
| **Ток часа** | |
| **Уводни део часа**  Наставник даје упутства за рад на задацима.  **Централни део часа**  Рад на решавању задатака после прве теме. Након израде наставник, заједно са ученицима, анализира урађено и исправља грешке.   1. Прошло време (глаголе у загради треба написати у прошлом времену). 2. Именице типа Россия (фотография, Сербия, экскурсия). 3. Провера знања лексике (у текст на тему *поход* треба по смислу распоредити неке од понуђених речи). 4. Метеоролошке прилике (на основу илустрација треба написати какво је време). 5. Разгледница (написати разгледницу другу/другарици по раније усвојеном обрасцу).   Након израде и анализе теста наставник може оценити активност ученика у изради теста и током корекције грешака.  **Завршни део часа**  Наставник задаје ученицима да још једном обнове градиво прве лекције, да утврде оне делове градива које нису савладали довољно добро. | |